Document ID: 32008D0120

KOMISIJAS LĒMUMS
(2008. gada 7. februāris)
ar ko groza Padomes Direktīvas 88/407/EEK D pielikumu un Komisijas Lēmumu 2004/639/EK, ar ko paredz liellopu sugu mājdzīvnieku spermas importa nosacījumus
(izziņots ar dokumenta numuru K(2008) 409)
(Dokuments attiecas uz EEZ)
(2008/120/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1988. gada 14. jūnija Direktīvu 88/407/EEK par dzīvnieku veselības prasībām, kas piemērojamas Kopienas iekšējā tirdzniecībā ar mājas liellopu spermu un tās ievedumiem (1), un jo īpaši tās 8. panta 1. punktu, 10. panta 2. punkta pirmo daļu, 11. panta 2. punktu un 17. panta otro daļu,
tā kā:
(1)
Direktīvā 88/407/EEK ir noteiktas dzīvnieku veselības prasības, kas piemērojamas mājas liellopu spermas tirdzniecībai un importam Kopienā, un ir noteikti šīs preces tirdzniecībai Kopienā izmantojamo veterināro sertifikātu paraugi.
(2)
Ar Direktīvu 2003/43/EK (2) ir izdarīti grozījumi Direktīvā 88/407/EEK, cita starpā ieviešot spermas glabāšanas centrus un šo centru oficiālās apstiprināšanas un oficiālās uzraudzības nosacījumus.
(3)
Komisijas 2004. gada 6. septembra Lēmumā 2004/639/EK, ar ko paredz liellopu sugu mājdzīvnieku spermas importa nosacījumus (3), ir iekļauts veterināro sertifikātu paraugs liellopu sugu mājdzīvnieku spermas importam Kopienā. Minētais lēmums ir jāpielāgo saskaņā ar Direktīvu 88/407/EEK un jāpapildina to trešo valstu saraksts, no kurām dalībvalstis atļauj liellopu sugu mājdzīvnieku spermas importu.
(4)
Turklāt ir jāievieš veterināro sertifikātu paraugi liellopu sugu mājdzīvnieku spermas, kas nosūtīta no apstiprinātiem spermas glabāšanas centriem, tirdzniecībai un importam Kopienā, lai nodrošinātu pilnīgu šādas spermas tirdzniecības izsekojamību Kopienā.
(5)
Sertifikāti ir jānoformē atbilstoši standartizētajai veterināro sertifikātu struktūrai, kas noteikta Komisijas 2004. gada 30. marta Lēmumā 2004/292/EK par TRACES sistēmas ieviešanu, ar ko groza Lēmumu 92/486/EEK (4), un jāsaskaņo noteiktas dzīvnieku veselības prasības.
(6)
Ir jāizdara grozījumi arī tajos sertifikātu paraugos liellopu sugu mājlopu spermas tirdzniecībai Kopienā, kas noteikti Direktīvas 88/407/EEK D pielikumā, lai tiktu ievērota standartizētā veterināro sertifikātu struktūra.
(7)
Tādēļ ir jāizdara attiecīgi grozījumi Direktīvā 88/407/EEK un Lēmumā 2004/639/EK.
(8)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Direktīvas 88/407/EEK D pielikumu aizstāj ar šā lēmuma I pielikuma tekstu.
2. pants
Lēmumu 2004/639/EK groza šādi:
1)
lēmuma 1. pantā pievieno šādu punktu:
“5. Neskarot 4. punktu, dalībvalstis atļauj 1. un 2. punktā minētās liellopu sugu mājlopu spermas importu no apstiprinātiem spermas glabāšanas centriem, kuri atbilst prasībām saskaņā ar veterinārā sertifikāta paraugu II pielikuma 3. daļā, un kuru sūtījumiem ir pievienots pienācīgi aizpildīts sertifikāts.”;
2)
lēmuma I un II pielikumu aizstāj ar šā lēmuma II pielikuma tekstu.
3. pants
Šo lēmumu piemēro no 2008. gada 1. marts.
4. pants
Šis lēmums ir adresēts dalībvalstīm.
Briselē, 2008. gada 7. februārī

Labels: 3
6